ዝርዝሩ ብዙ ነው። ታዲያ፤ ሁኔታውን ለመለወጥ ምን መደረገ አለበት? ለሚለው ጥያቄ ፤ ሁሉም የበኩሉን መልስ እንዲያዘጋጅ ጥሪያችንን ማስተላለፋችንን እንቀጥላለን። ፈቀደኛና ዝግጁ ሆኖ ከቀረበ ከአንድነት ኃይል ጋርም እንተባበራለን ። ሀገራችንን ለአዲስ ዓይነት ቅርጫ ከሚያዘጋጇት ጋር ግን ግንኙነት አይኖረንም ። ወጣቱን ትውልድ ለሀገራዊ ትግል እንዲሰለፍም ጥረታችንን እንቀጥልበታለን ። ሀገርን የማዳኑ ተግባር ከፍተኛ መሥዋዕትን የሚጠይቅ እንደሆነ በአንክሮ ስለምንገነዘብ፤ እስከመጨረሻው እስትንፋስ ድረስ ከመቀጠል በቀር ሌላ አማራጭ አይኖረንም። በዚህ ቁርጠኝነት ከተዘጋጁት ጋር ለመተበባር ጥሪ እናስተላልፋለን !